ålekvabber
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Ålekvabbefamilien
Ålekvabber er en fiskefamilie i ordenen piggfinnefisker. Familien omfatter mer enn 300 arter som er utbredt i hele verden, særlig i arktiske og antarktiske strøk.
I Norge er det kjent 23 arter som er gitt norske navn (se ålebrosmer og ålekvabbe). Det er trolig flere arter som kan dukke opp langt i nord. Dyphavet i nord er fortsatt relativt dårlig undersøkt.Ålekvabbene har en lang og ålelignende kropp, og rygg-, hale- og gattfinnen danner en sammenhengende brem langs bakre del av kroppen. Brystfinnene er store og runde. Bukfinnene er små eller mangler, og sitter helt fremme under strupen. Artene har små skjell, og huden er slimete. De fleste artene er bunnfisker, særlig på dypt vann. Les mer i Store norske leksikon piggfinnefisker